CELEX: 62021TN0698
Language: lv
Date: 2021-10-27 00:00:00
Title: Lieta T-698/21: Prasība, kas celta 2021. gada 27. oktobrī – Paraskevaidis/Padome un Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/47
            
         
      Prasība, kas celta 2021. gada 27. oktobrī – Paraskevaidis/Padome un Komisija
      (Lieta T-698/21)
      (2022/C 2/65)
      Tiesvedības valoda – angļu
      
         Lietas dalībnieki
      
      
         Prasītājs: Georgios Paraskevaidis (Wezembeek-Oppem, Beļģija) (pārstāvji: S. Pappas un D.-A. Pappa, advokāti)
      
         Atbildētājas: Eiropas Savienības Padome un Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas 2021. gada 4. februāra lēmumu un 2021. gada 9. marta maksājumu plānu, un 2021. gada 19. jūlija Padomes lēmumu, ar kuru tika noraidīta prasītāja sūdzība par Komisijas lēmumu, ciktāl tajā ir ietverts papildu pamatojums, un
               
            
                  —
               
               
                  piespriest atbildētājām atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots, ka ar apstrīdētajiem lēmumiem esot pārkāpts likumības princips. Turklāt tiek norādīts, ka Secinājumi Nr. 237/05 (1), pārskatītā redakcija, neesot piemērojami laikposmam, par kuru prasītājs lūdza pabalstu izglītībai.
               
            
                  2.
               
               
                  Ar otro pamatu tiek apgalvots, ka Secinājumi Nr. 237/05, pārskatītā redakcija, esot piemēroti nelikumīgi ar atpakaļejošu spēku.
               
            
                  3.
               
               
                  Ar trešo pamatu tiek apgalvots, ka Administrācijas vadītāji esot pieņēmuši Secinājumus Nr. 237/05, pārskatītā redakcija, ārpus savas kompetences.
               
            
                  4.
               
               
                  Ar ceturto pamatu tiek apgalvots, ka ar Secinājumiem [Nr. 237/05], pārskatītā redakcija, esot pārkāpts Civildienesta noteikumu VII pielikuma 3. panta 1. punkts.
               
            
         (1)  Secinājumi Nr. 237/05 par pabalstu izglītībai Civildienesta noteikumu VII pielikuma 3. panta 1. punkta izpratnē, ko apstiprinājuši Administrācijas vadītāji 284. sanāksmē 2020. gada 1. jūlijā.